**Satu Sinikka Tuomisto** (ent. Aarnio, o.s. *Tuomisto*, s. 17. helmikuuta 1986 Tampere) on suomalainen malli ja juontaja. Hänet valittiin Miss Suomeksi vuonna 2008.

Ura
---

### Missikilpailut

Heinäkuussa 2006 Tuomisto valittiin Miss Tampere Open -tennismissiksi. Tuolloin hän oli Iltalehden mukaan 176-senttinen ja 61-kiloinen. Satu Tuomisto on voittanut myös Miss Festival -tittelin vuonna 2006..

Vuoden 2008 Miss Suomi -kilpailussa Tuomiston kisapituus oli 175 senttiä, paino 59 kilogrammaa ja niistä laskettu painoindeksi 19,3. Hänen ns. strategiset mittansa olivat 91–64–94. Tuomisto kruunattiin 3. helmikuuta 2008 Miss Suomeksi. Hän oli myös kisojen lehdistön ihannetyttö.

Ennen Miss Universum -kilpailua kerrottiin Satu Tuomiston lihoneen neljä kiloa, jotka hän sanoi laihduttavansa ennen kisaa. Miss Universum -kilpailussa Tuomisto ei sijoittunut 15 parhaan joukkoon.

### Tanssii tähtien kanssa 2009

Vuoden 2009 alussa uutisoitiin Satu Tuomiston osallistuvan MTV3-kanavan Tanssii tähtien kanssa -kilpailuun, mutta vaitiolovelvollisuutensa vuoksi Tuomisto kiisti väitteen,[vanhentunut linkki] joka osoittautui lopulta oikeaksi; Tuomisto osallistui kilpailuun parinaan Janne Talasma. Vain noin viikko ennen tanssikisan alkua Tuomiston isä kuoli, mutta siitä huolimatta Tuomisto päätti jatkaa kisaa, johon hän lähti ennakkosuosikkina. Tuomisto oli pudotusuhan alla neljä kertaa. Hän kehittyi selkeästi kisan aikana ja pääsi finaaliin, jossa vastassa oli Pirkko Mannola. Tuomisto voitti finaalin saatuaan selkeästi suuremmat tuomaripisteet (116 pistettä) kuin Mannola ja yli 65 prosenttia yleisöäänistä.

### Ura televisiossa

Tuomisto juonsi kesällä 2010 MTV3:n Pitkä kuuma kesä -ohjelman toisen kauden yhdessä Heikki Paasosen kanssa. Kyseessä oli Tuomiston ensimmäinen juontotyö televisiossa. Vuonna 2011 hän alkoi juontaa koira-aiheista ShowHAU!-ohjelmaa TV5:llä ja vuonna 2012 Mr & Miss ShowHau -ohjelmaa Foxilla. Yle TV2 esitti maaliskuusta toukokuuhun 2013 ohjelmaa Pakko tanssia, jota Tuomisto juonsi yhdessä Jani Toivolan kanssa. Tuomisto on ollut keväästä 2022 alkaen Alfa-tv:n uutisankkuri.

Kohuja
------

Tuomisto on herättänyt kohua televisioesiintymisillään. Yle TV1:n Kuudes aisti -ohjelmassa hän kertoi Suomen itsenäistyneen vuonna 1952. Arto Nybergin keskusteluohjelmassa hän kertoi kerjäläisten olevan Suomelle tarpeellisia. Väitettään hän perusteli sillä, että yhteiskunta tarvitsee toimiakseen myös vähäosaisia. Missikisojen aikana lehdistössä kohuttiin muun muassa Tuomisto urasta eroottisena tanssijana Martina Aitolehden Dazzling Ladies -ryhmässä. Tuomiston rohkeista kuvista, joissa hän oli alasti vain kädet rintojensa peitteenä, syntyi kohu, ja Tuomisto oli vähällä menettää kruununsa. Keväällä 2009 nousi kohu, kun Tuomisto kertoi häntä häiriköivästä sukulaisesta. Tilanne johti lopulta siihen, että Tuomisto päätti tehdä rikosilmoituksen.

Yksityiselämä
-------------

Tuomisto on kotoisin Akaan Viialasta. Hän seurusteli ja asui avoliitossa Kari Toivosen kanssa, mutta pari erosi syksyllä 2010. Pian eronsa jälkeen Tuomisto myönsi tapailevansa jääkiekkoilija Pasi Nielikäistä. Tuomiston alaselkään on tatuoitu suurikokoinen tribaalitatuointi. Tuomiston mukaan hän otti tatuoinnin kuolleen isoäitinsä muistoksi. Hän on kertonut ottavansa myös pienen sydäntatuoinnin keväällä 2009 kuolleen isänsä, Raimo Tuomiston, muistolle. Ennen Miss Suomi 2008 -voittoaan Tuomisto kertoi työskentelevänsä vaatemyyjänä, mallina ja yrittäjänä. Harrastuksikseen hän ilmoitti liikunnan, tanssin ja musiikin. Ilta-Sanomien Plus-liitteen mukaan Tuomisto on harrastanut nyrkkeilyä. Helmikuussa 2016 hän kihlautui Petri Aarnion kanssa, elokuussa 2017 he avioituivat ja erosivat kesällä 2019. Tuomisto otti avioituessaan aviomiehensä sukunimen; Aarnio, ja eron jälkeen hän otti tyttönimensä (Tuomisto) takaisin. Tuomisto asuu Helsingin keskustassa. Tuomisto on kihloissa entisen jääkiekkoilijan Toni Dahlmanin kanssa.

Lähteet
-------

* Satu Tuomiston viralliset kotisivut (vanhentunut linkki) *satutuomisto.fi*.  Arkistoitu 27.12.2018.
* Finnartist Oy – Miss Suomen viralliset kotisivut

### Viitteet

1. 1 2  Satu Tuomisto *city.fi*.  21.3.2008. City-lehti. Viitattu 18.11.2013.
2. 1 2  Satu Tuomistosta tuli rouva Aarnio – katso kuva ihanasta hääparista! *Ilta-Sanomat*.  13.8.2017. Sanoma Media Finland. Viitattu 13.8.2017.
3. ↑  Onnenpyörä VIP : Kausi 1, jakso 7 (23.11.2021) *ruutu.fi*.  "Kolmannesta finaalipaikasta kisaamassa **Satu Tuomisto**, Heidi Sohlberg ja Waltteri Torikka."
4. ↑  Miss Tampere Open on nyrkkeilevä kaunotar  31.7.2006. Iltalehti. Viitattu 5.5.2013.
5. ↑  Satu Tuomisto on uusi Miss Suomi  3.2.2008. Helsingin Sanomat. Viitattu 29.6.2009.
6. ↑  Miss-Satu lihoi!  10.6.2008. Iltalehti. Viitattu 5.5.2013.
7. ↑  Miss Universum -kisan voitto Venezuelaan  14.7.2008. Helsingin Sanomat. Viitattu 5.5.2013.
8. ↑  Lehti: Satu Tuomisto mukaan Tanssii tähtien kanssa -kisaan  13.1.2009. Aamulehti. Viitattu 29.6.2009.
9. ↑  Isä kuoli - Satu Tuomisto ei pääse Miss Suomi 2009 -kruunajaisiin  27.2.2009. Ilta-Sanomat. Viitattu 5.5.2013.
10. ↑  Satu Tuomisto on ennakkosuosikki tanssikisassa  12.2.2009. Iltalehti. Viitattu 29.6.2009.
11. ↑  Satu Tuomiston ja Janne Talasman freestyle häikäisi  10.5.2009. Kaleva. Viitattu 5.5.2013.
12. ↑  Tv-pesti vie Satu Tuomiston takaisin Särkänniemeen  26.5.2010. Ilta-Sanomat. Viitattu 5.3.2013.
13. ↑  Satu Tuomiston juontama ShowHAU! -sarja alkaa TV5:dellä  10.6.2011. ePressi.com. Viitattu 5.3.2013.
14. ↑  Koirahuippumallia etsivä Fox kasvattaa lähetysaikaansa  3.9.2012. Markkinointi&Mainonta. Viitattu 5.3.2013.
15. ↑  Satu Tuomisto: En ehdi tanssia!  27.2.2013. Ilta-Sanomat. Viitattu 5.3.2013.
16. ↑  Ylen jättisatsauksesta floppi - IS: Ei jatkoa  4.5.2013. Iltalehti. Viitattu 5.5.2013.
17. ↑  Satu Tuomisto yllättää uudessa pestissä: ankkuroi nyt tv-uutisia  31.5.2022. Ilta-Sanomat. Viitattu 1.6.2022.
18. ↑  Miss Suomi Satu Tuomisto: Suomi itsenäistyi vuonna 1952  26.3.2008. Ilta-Sanomat. Viitattu 5.5.2013.
19. ↑  Satu Tuomisto aloitti missiuransa sanallisilla sammakoilla  12.2.2008. Iltalehti. Viitattu 29.6.2009.
20. ↑  Missisuosikit Mariel ja Satu ovat seksitanssijoita  22.1.2008. Iltalehti.  Arkistoitu 2.3.2008. Viitattu 29.6.2009.
21. ↑  Satu Tuomiston rohkeista kuvista kohu - potkut vai ei?  9.2.2009. MTV3.fi. Viitattu 5.5.2013.
22. ↑  Satu Tuomisto: Rikosilmoitus sukulaisesta  27.1.2009. Iltalehti. Viitattu 5.5.2013.
23. ↑  Hämäläinen, Tuija: Satu Tuomisto: "Nyt selviän mistä vain"  11.6.2009. Me Naiset. Viitattu 5.5.2013.
24. ↑  Lehti: Satu Tuomisto avoliittoon  28.7.2009. MTV3.fi. Viitattu 28.7.2009.
25. ↑  IL: Satu Tuomiston suhde päättyi  13.10.2010. Ilta-Sanomat. Viitattu 4.7.2022.
26. ↑  Satu Tuomistolla uusi rakas  27.10.2010. Iltalehti.  Arkistoitu 30.10.2010. Viitattu 31.10.2010.
27. ↑  Satu Tuomisto ottaa tatuoinnin isänsä muistolle  15.3.2009. MTV3.fi. Viitattu 29.6.2009.
28. ↑  Ex-missi Satu Aarnio ja liikemies Petri Aarnio eroavat! *www.iltalehti.fi*. Viitattu 7.8.2019.
29. ↑  Silander, Iriz: Satu Tuomisto ja ex-jääkiekkoilija Toni Dahlman: Kihlat! *IS.fi*.  21.7.2023. Viitattu 1.8.2023.


Wikisitaateissa on kokoelma sitaatteja aiheesta ***Satu Tuomisto***.